**ZAPISNIK**

**29. seje sveta Krajevne skupnosti Nova Gorica, ki je bila 21. maja 2025, ob 17.30 v prostorih Krajevne skupnosti, Erjavčeva ulica 4, Nova Gorica**

**Prisotni:** Oton Mozetič, Bojan Horvat, Gregor Humar, Radovan Ličen, Mateja Humar, Iztok Nemec, Neli Skočaj, Darija Bratina, Ingrid Černe

**Odsotni-opravičeni**: Valter Adamič, Sanja Markočič, Vesna Vitez

**Odsotni :** Irena Jevšček

Predsednik sveta je preveril navzočnost. Seja je sklepčna. Predsednik sveta je predlagal dopolnitev dnevnega reda tako, da je predlog dnevnega reda:

1. Pregled in potrditev zapisnika 28.seje Sveta KS Nova Gorica
2. Realizacija sklepov prejšnjih sej Sveta KS
3. Plan prireditev KS (termini, opisi, scenarij, predračuni)
4. Plan investicij in investicijskega vzdrževanja KS (načrti, popisi, predračuni-ponudbe)
5. Vloge in predlogi krajanov
6. Pregled dnevnega reda seje Mestnega sveta, ki bo 22 .5. 2025
7. Seznanitev z Rebalansom 1-2025 proračuna MONG
8. Potrditev naročilnic
9. Vprašanja in pobude

**Dnevni red je bil soglasno sprejet.**

**Ad1)**

Pregled in potrditev zapisnika 27. redne seje Sveta KS Nova Gorica

Na zapisnik ni bilo pripomb.

**Sklep 1.1: Sprejme se zapisnik 27. redne seje Sveta KS Nova Gorica.**

Sklep je bil soglasno sprejet.

**Ad 2)**

Realizacija sklepov prejšnjih sej Sveta KS

V zvezi z optiko na Pristavi je Telekom posla dopis v katerem navaja, naj bi se v zvezi s tematiko organiziral sestanek zainteresiranih.

Odvoz materiala z Gortanove bo izveden. Izvajalec bo Komunala d.d.

Pobuda Valterja Adamiča v zvezi z avtobusi z prilagojenim dostopom za invalide z vozički se preloži na naslednjo sejo.

Ingrid Černe je prevzela material EPK namenjen KS.

Sestanek na Občini v zvezi s pripombami krajanov - Cesta na Barje, še ni bil izveden. Zadolžena za realizacijo Gregor Humar in Oton Mozetič.

**Ad3)**

Plan prireditev KS (termini, opisi, scenarij, predračuni)

**Goriški dan 14. 6. 2025**

Stroški naj bi bili v okviru stroškov izvedbe iz lanskega leta. Ker do seje niso zbrani še vsi predvideni stroški se bo o dopolnjenem seznamu stroškov odločalo in potrjevalo na korespondenčni seji. Od koordinatorke prireditve se pričakuje oz. zahteva, da KS dostavi vso potrebno dokumentacijo (ponudbe, predračune…)

Ploščad za KS, v okviru Tednov ljubiteljske kulture **13. 6. 2025**

**Prireditev COCTAIL naše mladosti**

KS Prispeva cca.1600 €

**Prireditev Večer je Ljubica 3, ki bo 28. 6. 2025**

Iz sredstev, ki jih prispeva občina je dodeljenih 1800€, KS prispeva 3800 €.

**Prireditev ob Martinovem, ki bo 7. 11. 2025**

V programu sodelujejo tri skupine. Iz sredstev, ki jih prispeva občina je dodeljenih 1800€, KS prispeva 3800 €.

**Mednarodni extempore september 2025**. Iz sredstev, ki jih prispeva občina je dodeljenih 2000 € .

**Delavnica Ravnikar, predstavitev v Galeriji KS** .

Predstavljen je bil predlog iz enote SAZU, da v galeriji Frnaža razstavi dokumentacijo, ki je nastala ob izvedbi delavnic o vplivu arhitekta Ravnikarja na gradnjo Nove Gorice. V razpravi je bilo ugotovljeno, da ja galerija v letošnjem letu (2025) praktično zasedena. Bomo pa kljub temu poskušali najti termin v katerem bi razstavo izvedli, Ingrid Černe to možnost preveri skupaj s predstavnico SAZU .

Defibrilator

Predaja defibrilatorja se umesti kot dogodek v okviru Goriškega dneva in se ga doda na plakat s prireditvami. Ker bo ta dan na Trgu Evrope pestro dogajanje, dodaten program ob predaji ni potreben.

**Sklep 3.1.:** **Člani sveta so seznanjeni s stroški prireditev potrjenih v prejšnjih sejah sveta. O stroških za prireditev Goriški dan bo svet obravnaval na korespondenčni seji.**

Sklep je bil sprejet soglasno.

**Ad4)**

Plan investicij in investicijskega vzdrževanja KS (načrti, popisi, predračuni-ponudbe)

Predvideni stroški investicij:

* mobilna dostopnost KS (funkcionalna ureditev prostora v pritličju 25.000 €)
* prenova I. nadstropja (21.000 €)

Za dela je že naročen popis potrebnih del.

* računalniška oprema: računalnik, printer.. (3000 €)
* nakup defibrilatorja (2000 €)
* Darija Bratina predstavi ponudbo Komunale d.d. za zasaditev nadomestnih dreves na različnih lokacijah v Novi Gorici. Drevesne vrste iz ponudbe je predlagala hortikulturna komisija. Predviden strošek je 6000€. (6000 €)
* Zasaditev je načrtovana za jesen, naročilnica se bo urejala pred izvedbo.

**Sklep 4.1.: Člani sveta so seznanjeni s planom investicij in investicijskega vzdrževanja potrjenih na prejšnjih sejah sveta.**

Sklep je bil sprejet soglasno.

* Potrdi se predlog Neli Skočaj o nabavi in primerni namestitvi defibrilatorja, ki je bil obravnavan že korespondenčno. V razpravi se je izoblikovalo mnenje, da bi bilo primerno mesto za namestitev sama stavba železniške postaje oz. okolica. Okvirna cena defibrilatorja je 2000 €. Urediti pa je soglasje za instalacijo, pripravo električnega priključka , kot tudi zagotoviti vzdrževanje.

**Sklep 4.2.: Potrdi se predlog o nabavi defibrilatorja v vrednosti 2000 €. Slovenskim železnicam predlagamo dogovor s katerim uredimo njihovo soglasje za namestitev in njihov prispevek s pripravo električnega priključka.**

Sklep je bil sprejet soglasno.

**Ad5)**

Vloge in predlogi krajanov

* Predlog za poimenovanje ceste-ulice, ki je bila zgrajena ob obnovi železniške postaje v Novi Gorici

Obravnavana je bila pobuda Društva vojnih invalidov Severne Primorske o poimenovanju nove cestne povezave med železniško progo in železničarskim domom v »Ulica Partizanskega pevskega zbora Pinka Tomažiča«. V razpravi se je izoblikovalo odklonilno mnenje do predloga, saj bi se glede na to, da imamo že Ulico Pinka Tomažiča s takim poimenovanjem vnesla zmeda.

**Sklep 5.1) Svet KS predloga Društva vojnih invalidov Severne Primorske o poimenovanju nove cestne povezave med železniško progo in železničarskim domom v »Ulica Partizanskega pevskega zbora Pinka Tomažiča« ne podpira.**

Sklep je bil soglasno sprejet.

* Prošnja Območnega združenja Rdečega križa Nova Gorica za finančno pomoč ob srečanju starejših občanov

KS ne sme dajati donacij. Po razpravi je bil predlagan sklep, da KS nastopi kot soorganizator srečanja starejših občanov in prispeva 200 € za pokritje stroškov najema dvorane.

**Sklep 5.2) :** **KS nastopi kot soorganizator srečanja starejših občanov in prispeva 200 € za pokritje stroškov najema dvorane.**

Sklep je bil soglasno sprejet.

* Prošnja za dovoljenje in sofinanciranja vkopa nadzemnega N.N. električnega voda

V obravnavi prošnje stanovalcev Partizanske ulice se je izoblikovalo mnenje, da se predlog stanovalcev podpre in se pripravi dopis, ki se ga pošlje na MONG.

**Sklep 5.3): Svet KS podpira predlog stanovalcev Partizanske ulice za vkop nadzemnega N.N. električnega voda. Dopis s prilogami bo KS posredovala Mestni občini.**

Sklep je bil soglasno sprejet.

* Odstranitev dveh topolov med poslovno stavbo HIT in OŠ Milojke Štrukelj

Pobuda za odstranitev dveh dreves topola je bila že posredovana na hortikulturno komisijo MONG, ki je pristojna za odločanje o zadevi.

**Sklep 5.4) : Pobuda za odstranitev dveh dreves topola se z dopisom posreduje hortikulturni komisiji MONG, ki je pristojna za odločanje o zadevi.**

Sklep je bil sprejet soglasno.

**Ad6)**

Pregled dnevnega reda seje Mestnega sveta, ki bo 22. 5. 2025

Predsednik Sveta KS je predstavil dnevni red seje. Na predstavitev ni bilo odziva.

**Ad7)**

Seznanitev z Rebalansom 1-2025 proračuna MONG

Predsednik Sveta KS je svetnike seznanil s spremembami proračuna MONG.

**Sklep 7.1: Svet KS Nova Gorica se je seznanil z Rebalansom-I MONG za leto 2025, ki je bil sprejet na seji Mestnega sveta 24.4.2025. Ugotavljano, da je v okviru Rebalansa-I proračuna MONG za leto 2025, sprejet tudi Rebalans-I proračuna »Krajevne skupnosti Nova Gorica« za leto 2025.**

Sklep je bil sprejet soglasno.

**Ad8)**

Potrditev naročilnic

**Sklep 8.1: Potrdi se izdaja naročilnic:**

|  |  |  |  |
| --- | --- | --- | --- |
| **15/2025** | **Zavod Reset** | **Zgibanka A. Peca** | **207,00€** |
| **16/2025** | **SAZAS** | **Avtorske pravice, Podarimo utrip** | **47,70 €** |
| **17/2025** | **Kokošar A.** | **Ozvočenje, Podarimo utrip** | **400,00€** |
|  | **MONG** | **Taksa za uporabo prostora, Podarimo utrip** | **72,00€** |

Sklep je bil sprejet soglasno.

**Ad 9)**

Vprašanja in pobude

* Zasaditev ob stavbi KS.

V koritu ob stavbi KS je zasajena vrtnica propadla in korito je neurejeno.

**Sklep 9.1: Pridobi se ponudbo za ureditev zasaditve.**

Seja se je zaključila ob 19.05

Številka: 900-10/2025

Zapisnik je bil sprejet na 30. seji, ki je bila 18. junija 2025.

Zapisal:

Radovan Ličen

Predsednik Sveta KS Nova Gorica:

Oton Mozetič